OpenLLM-France/wikimedia huggingface dataset:
# Gomez Addams

Gomez Addams The Addams Family serieko fikziozko pertsonaia bat da, Charles Addams karikaturagile estatubatuarrak sortutako fikziozko gizona.

## Historia

Charles Addamsen marrazki bizidunetan, Gomezek —familiako kide guztiek bezala— ez zuen izenik. The Addams Family telesaila garatzen ari zirenean, Charles Addamsek pertsonaia Repelli edo Gomez izendatzea proposatu zuen. Addamsek John Astin erretratulari utzi zion azken aukera eta hark Gomez aukeratu zuen.
Latinoamerikako munduan "Gómez" zorrozki abizena denez, pertsonaiaren izena "Homero" bihurtu zen Latinoamerikako itzulpenetan. Espainian, Gómez deitzen da.

## Pertsonaia

Gomez aberats xelebre bat da. Morticia Addams emazteaz oso maiteminduta dago, eta emakumeak frantsesez hitz egiten duenean, ezin du kontrolatu musu emateko bulkada (eskuetatik besaurreetaraino). Gomez espainiarra da, gaztelaua. Bere amarekin bizi da, Grandmama Addamsekin (filmen egokitzapenean bere amaginarreba den arren) eta Fester Addamsekin, jatorrizko seriean Morticiaren osaba zena baina beste bertsio guztietan Gomezen anaia dena. Abokatua den arren, bere ondasun handiak lan xelebreetan aritzeko aukera ematen dio. Inbertsioak ditu mundu osoan (krokodilo haztegi bat barne) baina inoiz ez dio axola burtsako bajak, nahiago du bere zaletasunetan aritu; jostailuzko trenak jo, lehoiak eta beste basapiztiak hezi, esgrima, tangoa eta zartailua erabili (askotan bere emazte Morticiarengan kidetasun sadomasokistatzat har daitekeena). Gomezek gaitasun atletiko handiak ditu eta akrobazia oso aurreratuak egiteko gai da; gainera, habanoak erretzea gustatzen zaio.

## Aktoreak

Morticia Addams aktore desberdinek antzeztu dute:
* John Astin: 60. hamarkadako telebista sailean. The New Scooby-Doo Movies marrazki bizidunetan (1. denboraldi, 3. kapituluan) ahotsa jarri zion.
* Raúl Juliá: "The Addams Family" filman (1991) eta haren jarraipena izan zen Addams Family Values (1993) filman.
* Tim Curry: Addams Family Reunion (1998)
* Glenn Taranto: "The New Addams Family" (1998)
* Oscar Isaac: The Addams Family moldaketan (2019).
* Luis Guzmán: Netflixen "Wednesday" (2022).
* Lucius Hoyos: Netflixen "Wednesday" (2022); gazte garaietako uneetan (flashbackak).

## Erreferentziak

* ↑ https://books.google.es/books?id=cHwMReNxQmYC&q=gomez+addams&pg=PT37&redir_esc=y#v=snippet&q=gomez%20addams&f=false

## Ikus, gainera

* Morticia Addams
* Pugsley Addams
* Fester Addams
* Addams amona
* Cousin Itt
* Lurch
* Wednesday Addams
* Thing

## Kanpo estekak

* Datuak: Q500477
* Multimedia: Gomez Addams / Q500477
# Gomesende

Gomesende Ourenseko udalerria da, Terra de Celanova eskualdean dagoena.
2008ko urtarrilaren 1eko erroldaren arabera 1.048 biztanle zituen.

## Ikus, gainera

* Ourenseko udalerrien zerrenda

## Kanpo estekak

* (Galizieraz) Galiziako estatistika institutoaren webgune ofiziala.
* Datuak: Q1631823
* Multimedia: Gomesende / Q1631823
# Gometxa (argipena)

Gometxa izenak hainbat adiera du:
* Gometxa, Arabako herria, Gasteizko udalerriaren parte.
* Gometxa, kolorezko eranskailu txiki bat.
# Gometxa (eranskailua)

    Artikulu hau eranskailu motari buruzkoa da; beste esanahietarako, ikus «Gometxa (argipena)».
Gometxa eranskailu txiki eta koloretakoa da, normalean biribila baina beste forma geometriko batzuetakoa ere bai, kolore oinarrizkoetan inprimatua normalean, jolasean, ariketa pedagogikoetan edo bulegoko laneko plangintza eragiketetan erabili ohi dena.
Terminoa ez da ageri 20. mendeko euskarazko hiztegietan ageri, eta badirudi jatorria duela gomet katalanezko hitzean edo frantsesezko gomette delakoan, (gomatxoa), forma goma hitzetik datorrelarik. Katalanezkoaren plurala, gomets, ohikoa da gaztelaniaz, eta hortik etor liteke euskarazko gometx edo gometxa (badirudi -a itsatsiarekin deklinatu ohi dela: gometxa bat)

## Erreferentziak

* ↑ «Galtzattipi Haur-eskola» www.facebook.com (Noiz kontsultatua: 2020-12-16).
* 1 2 «Donostia.eus - Egia. Blas de Otero Plazaren diseinua» www.donostia.eus (Noiz kontsultatua: 2020-12-16).
* ↑ (Frantsesez) «Au pays des gommettes - Le tour de mes idées» ideesnanoug.canalblog.com 2012-01-24 (Noiz kontsultatua: 2020-12-17).
* ↑ «GDLC - gomet» www.diccionari.cat (Noiz kontsultatua: 2020-12-16).
* ↑ (Gaztelaniaz) «Gomets geometricos» Compraetiquetas.com (Noiz kontsultatua: 2020-12-16).

## Kanpo estekak

* Datuak: Q47690151
* Multimedia: Dot stickers / Q47690151
# Grossetoko probintzia

Grosseto Italiako erdialdean eta mendebaldeko kostaldean dagoen probintzia da, Toskanako eskualdean kokatuta dagoena.

## Herriak

Arcidosso Campagnatico Capalbio Castel del Piano Castell'Azzara Castiglione della Pescaia Cinigiano Civitella Paganico Follonica Gavorrano Grosseto Isola del Giglio Magliano in Toscana Manciano Massa Marittima Monte Argentario Monterotondo Marittimo Montieri Orbetello Pitigliano Roccalbegna Roccastrada Santa Fiora Scansano Scarlino Seggiano Semproniano Sorano
Probintziako herririk jendetsuenak honakoak dira:

## Pertsonaia ezagunak

* Marino Marini (1924-1997), abeslaria.

## Ikus, gainera

* Italiaren banaketa administratiboa

## Kanpo estekak

* (Italieraz) Probintziako gobernuaren webgunea.
* Datuak: Q16185
* Multimedia: Province of Grosseto / Q16185
# Grossmanita

Grossmanita silikato motako minerala da.

## Ezaugarriak

Grossmanita silikato mineralaren formula kimikoa hau da: ${\ce {CaTi3+ AlSiO6}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Grossmanite: Mineral information, data and localities.» www.mindat.org (Noiz kontsultatua: 12-05-2019).
# Grosshöchstetten

Grosshöchstetten Suitzako udalerria da. Berna kantonamenduan dago, Bern-Mittelland barruti administratiboa barrutian. 2014an 4,165 biztanle zituen 3,4 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q67611
* Multimedia: Grosshöchstetten / Q67611
Worb Biglen Konolfingen Zäziwil
# Grosso

Grosso Italiako udalerri bat da. Turingo Hiri Metropolitanoan kokatuta dago, Piemonte eskualdean. 997 biztanle ditu, 4,33 kilometro koadroko azaleran banatuta.

## Mugakideak

Grossok honako udalerri hauekin egiten du muga:
Corio Mathi Nole Villanova Canavese

## Kanpo estekak

* Datuak: Q9395
* Multimedia: Grosso (Italy) / Q9395
# Grossita

Grossita oxido motako minerala da.

## Ezaugarriak

Grossita oxido mineralaren formula kimikoa hau da: ${\ce {CaAl4O7}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Grossite: Mineral information, data and localities.» www.mindat.org (Noiz kontsultatua: 12-05-2019).
# Grossmünster

Grossmünster, Suitzako Zürich hiriko katedral protestante bat da, bai eta hiriko eliza nagusiena ere. Limmat ibaiaren bazterrean dago.
Jatorrizko eliza Karolingiar aroan eraiki zen, gaur egungo eraikina aldiz, 1100 inguruan hasi eta 1220an amaitu zen. Erreforma protestantean paper nabarmena jokatu zuen, Ulrich Zwinglik bertako pulpitutik erlijio mugimendu horri hasiera eman baitzion.

## Kanpo estekak

* Datuak: Q684948
* Multimedia: Grossmünster / Q684948
# Grossos

Grossos Brasilgo udalerri bat da, Rio Grande do Norte estatuan kokatua. 9.924 biztanle ditu 126,458 km²ko eremuan.

## Ikus, gainera

* Rio Grande do Norte

## Kanpo estekak

* Datuak: Q1802633
* Multimedia: Grossos / Q1802633
# Gotebo (Oklahoma)

Gotebo Oklahomako herri bat da. Kiowa konderrian kokatua dago. 2010ean 226 biztanle zituen, 1,98 kilometro koadrotan banatuta.

## Ikus, gainera

* Kiowa konderria

## Kanpo estekak

* Datuak: Q2844182
# Gotha

Gotha Alemaniako herria da, Turingiako estatuan kokatua. Erfurt eta Eisenachen arteko errepideak zeharkatzen du. Gotha barrutiko hiriburua da.

## Historia

Dagoeneko VIII mendean aipatzen da Karlomagnoren idatzi batean. Bertan Villa Gotaha izena du, zeinak "Ur onak" esan nahi duen.
1640an Saxonia-Gotha dukerriko hiriburu izendatua izan zen. XVIII mendean Voltaire pentsalari frantziarra bertan bizi izan zen denbora luzez eta Gothako gortea Alemaniako ilustrazioaren erdigune bihurtu zen. 1763an Gothako almanakea argitaratzen hasi zen. Almanake honek urtean zehar Europako errege eta nobleen xehetasunak eta diplomaziaren arloko datuak biltzen zituen.
Gothak ere garrantzi berezia izan du Alemaniako langileen mugimenduaren historian. 1875ean bertan sortu zen Alemaniako Alderdi Sozialdemokrata (SPD) hurrengo programarekin:
| « | Lana aberastasun eta zibilizazio ororen iturri da eta gizartearen bidez bakarrik denez posible lan produktiboa, lanaren produktu guztia, non lanerako obligazio orokorra dagoen, gizartearena da, hau da, bere kide guztiena eskubide berberarekin eta bakoitzarena ere bai dituen arrazoizko beharren arabera. | » |
| —. Testu osoa irakurtzeko Wikisourcen duzu eskuragarri |||
Bigarren Mundu Gerran ez zen bonbakatua izan, Josef Ritter von Gadolla alkateak 1945ean hiria errenditu baitzuen Aliatuen aurrean. Naziek harrapatu eta exekutatu egin zuten. 1949an Ekialdeko Alemanian sartuta gelditu zen 1990an Alemania biek bat egin zuten arte.

## Ondasun nabarmenak

* Friedenstein gaztelua (Schloss Friedenstein): 1643–1655 artean jasotako jauregi dukal ederra da. Alemaniako eraikin barroko zaharrenetakoa ere bada. Gaur egun museo gisa erabiltzen da.
* Udaletxea (Rathaus): 1567-1577 artean eraikia pizkundeko estiloan. 40 metrotako dore bat dauka. Friedenstein gaztelua eraiki aurretik bertan bizi ziren Saxonia-Gothako dukeak.

## Hiri senidetuak

Eisenach ndorengo hiriekin senidetua dago:
* Martin (Eslovakia) (Eslovakia)
* Gastonia (Ipar Carolina) (AEB)
* Kielce (Polonia)
* Romilly-sur-Seine (Frantzia)
* Salzgitter (Alemania)

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q6986
* Multimedia: Gotha / Q6986
* ↑ Kondaira. .
# Gotarzes II.a

Gotarzes II.a Partiakoa Partiar Inperioa gutxi gorabehera 40tik 51ra gobernatu zuen errege bat izan zen. Artaban II.aren semea zen. Hau hil zenean eta inperioa bere seme nagusia zen Vardanes I.ari utzi zionean, Gotarzes bere anaiaren aurka matxinatu zen.
Laster bere krudelkeriagatik ezaguna egin eta gorrotatua izan zen. Beste zenbait hilketaren artean bere anaia Artaban eta bere familia guztia hil zituen (Vardanesi tronua berreskuratzen lagundu ziona). Gotarzesek, orduan, Hirkaniara ihes egin zuen eta dahe nomada batzuk osatutako armada bat osatu zuen.
Bi erregeen arteko gerra hitzarmen batekin amaitu zen, biak baitziren euren nobleen azpijokoen beldur. Gotarzes, orduan, Hirkaniara itzuli zen. Vardanes hil zutenean, 47 inguruan, Gotarzes Inperio guztian errege bezala errekonozitua izan zen. Orduan, bere txanponei, ohiko partiar tituluak gehitu zizkion: ΒΑϹΙΛΕΩϹ ΒΑϹΙΛΕΩΝ ΕΥΕΡΓΕΤΟΥ ΑΡϹΑΚΟΥ ΔΙΚΑΙΟΥ ΕΠΙΦΑΝΟΥϹ ΦΙΛΕΛΛΗΝΟϹ Artsazes Erregeen erregea, ongilea, zuzena, greziarren lagun ospetsua, baina bere izena gehitu gabe.
Bere krudelkeriak eta diruzalekeriak eragindako nahigabearen ondorioz, Gotarzesen aurka zeuden nobleek une horretan erromatar enperadorea zen Klaudiori mezu bat bidali zioten, Partiara Meherdates printze partiarra bidaltzeko eskatuz, une horretan Erroman bahitu bezala zegoena. Meherdatesek Eufrates ibaia 49an zeharkatu zuen, baina Gotarzesek garaitu eta preso hartu zuen, belarriak moztu zizkiona.
Tazitoren arabera, Gotarzes bera handik gutxira hil zen gaixotasun baten ondorioz. Flavio Josefok, berriz, Gotarzes hila izan zela dio. Bere azken txanpona 51ko ekainean datatua dago. Denbora laburrez bere oinordekoa Vonones II.a izan zen (ziur asko bere anaia) eta jarraian bere seme Vologeso I.a
* Datuak: Q342802
* Multimedia: Gotarzes II of Parthia / Q342802
# Gotas de dolor... un charco de olvido

Gotas de dolor... un charco de olvido Doctor Deseo musika taldearen laugarren diska da, 1995. urtean taldeak argitaratutakoa.

## Partaideak

* Francis Díez (ahotsa)
* Niko Brochado (gitarra)
* Josi Jiménez (baxua)
* Josu Monge (bateria)

## Grabaketa eta abestiak

Fugitivos del paraiso diskaren arrakasta pasa eta gero laugarren diska grabatzeari ekin zioten, hiru urteren ondoren. Lehenengo aldiz abesti bat euskaraz grabatu zuten, Tracy Lord. Hurrengo disketan ere berdin egingo zuten, helburua banan bana euskarazko errepertoriotxo bat egitea zen. Horrela, 2016an Bergaran izan zen Kilometroak euskararen jaiean eman zuten aurreneko aldiz euskara hutsezko kontzertua.
Ondoren egin zuten bira luzerako aldaketak izan ziren taldean. Hertzainak taldea desegin berria zen eta bertako Kike (gitarra) eta Txanpi (bateria) sartu ziren Doctor Deseon, Niko eta Josuk utzitako tokian. Raúl Lomas teklista ere sartu zen taldean.

## Azala

Azala berriz ere argazki bat da, hori-beltzean dagoena. Kale estu batean bi neska oinez ikusten dira, bizkarrez, elkarri eskua emanda.

## Kantuen zerrenda

* Baile de sombras
* Como perro panza arriba
* Gotas de dolor... un charco de olvido
* Alicia en Bilbao
* Tracy Lord
* A mi pequeña María
* Esta noche (esta puta noche)
* Isla de cielo
* Último bis a bis
* Soy un animal
* Canción de piratas
* Amanece por tí (Luna de miel)

## Erreferentziak

* ↑ (Gaztelaniaz) jorgiyo. «Ya tenemos» DOCTOR DESEO (Noiz kontsultatua: 2018-02-23).
* 1 2 (Gaztelaniaz) ERLANTZ. «Historia de la musica Rock - Doctor Deseo» historiasderock.es.tl (Noiz kontsultatua: 2018-02-23).
* ↑ auzoberri. (2014-11-07). Doctor Deseo "Tracy Lord". (Noiz kontsultatua: 2018-02-23).

## Kanpo estekak

* Datuak: Q56696679
# Gotele

Gotelea (frantsesezko goutte edota gouttelette hitzetatik eratorria, "tanta" ala "tantatzar") tenpera pintura ohikoa baina lodiagoa banatzean datzan teknika bat da, modu honetan pintura ematean tanta ugariren itxurako geruza fin bat osatuz. Teknika hau bereziki hormen inperfekzioak disimulatzeko erabilia da.

## Kanpo estekak

* Datuak: Q3817493
# Gotha barrutia

Gotha barrutia (alemanez Landkreis Gotha) Alemaniako Turingia estatuaren erdialdean kokaturiko barrutia da. Bertako hiri handiena Gotha da.

## Geografia

1922an eratu zen barrutia. Turigiako oihanak esstaltzen du eta punturik altuena Großer Inselsberg (916 m) mendia da.

## Hiriak eta udalerriak

Barrutiak 5 hiri eta 12 udalerri ditu. Honetaz gain 4 amt (herrixken elkarketa) ere baditu.

### Hiriak

* Friedrichroda
* Gotha
* Ohrdruf
* Tambach-Dietharz
* Waltershausen

### Udalerriak

* Drei Gleichen
* Emsetal
* Crawinkel
* Gräfenhain
* Günthersleben-Wechmar
* Hörsel
* Leinatal
* Luisenthal
* Nesse-Apfelstädt
* Schwabhausen
* Tabarz
* Wölfis

### Amtak

* Apfelstädtaue
* Fahner Höhe
* Mittleres Nessetal
* Nesseaue

## Erreferentziak

* ↑ https://www.regionalstatistik.de/genesis/online/?operation=abruftabelleBearbeiten&levelindex=2&levelid=1456209200028&auswahloperation=abruftabelleAuspraegungAuswaehlen&auswahlverzeichnis=ordnungsstruktur&auswahlziel=werteabruf&selectionname=171-01-5&auswahltext=%23Z-31.12.2014&werteabruf=Werteabruf
* ↑ https://www-genesis.destatis.de/genesis/online/?operation=abruftabelleBearbeiten&levelindex=2&levelid=1456207962460&auswahloperation=abruftabelleAuspraegungAuswaehlen&auswahlverzeichnis=ordnungsstruktur&auswahlziel=werteabruf&selectionname=11111-0002&auswahltext=%23Z-31.12.2013&werteabruf=Werteabruf

## Kanpo estekak

* Datuak: Q7869
* Multimedia: Landkreis Gotha / Q7869
# Gotarrendura

Gotarrendura Ávilako udalerria da.
2009ko urtarrilaren 1eko erroldaren arabera 196 biztanle zituen.

## Ikus, gainera

* Ávilako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q842702
* Multimedia: Gotarrendura / Q842702
# Gotarzes I.a

Gotartzes I.a Partiako errege izan zen K.a. 95 eta K.a. 88 bitartean. Priapatioren biloba zen.
Mitridates II.a Partiakoa hil aurretik, oposizio mugimendu zabal bat abiatu zuen, eta bere burua errege izendatu zuen, Mesopotamia eta Media zati bat kontrolatuz. Mitridates hil zenean, tronua bereganatu zuen, Mitridatesen seme zen Orodesen kaltetan, Artsazes ohorezko titulua zuena, Erromatar Inperioan Zesar edo Augustoren baliokidea.
Bi erregegaiek, atzerritar lehiakide bati aurre egin behar izan zioten, Tigranes II.a Handiari, hain zuzen, nork "70 haranak" berreskuratu zituen, Tigrisen ezkerreko ertza okupatu zuen eta Gordiana eta Adiabene kendu zizkion Partiar Inperioari Median sartu aurretik. Erregeen errege titulua eman zion bere buruari K.a. 83an.
Gotartzes modu naturalean hil zen Orodes Mesopotamia erdialdeagatik borrokatzeko prestatzen ari zenean.
* Datuak: Q345090
* Multimedia: Gotarzes I of Parthia / Q345090
# Gotha (Florida)

Gotha Ameriketako Estatu Batuetako erroldak esleitutako leku bat da. Orange konderrian dago, Florida estatuan. 2.217 biztanle ditu, 4,979216 kilometro koadroko azaleran banatuta.

## Ikus, gainera

* Orange konderria

## Kanpo estekak

* Datuak: Q2580653
# Gotaineko eliza

San Andres eliza Gotaineko (Gotaine-Irabarne, Zuberoa) eliza da. Herriko plazan dago kokaturik, pilotalekuaren ondoan.
Hirutasun saindua irudikatzen duen hiru puntako kanpandorrea du eta 1925eko maiatzaren 19an, monumentu historiko izendatu zuten.

## Erreferentziak

* ↑ (Frantsesez) Frantziako Kultura Ministerioa - Merimée datu-basea: Elizari buruzko oharra

## Kanpo estekak

* Datuak: Q12258698
* Multimedia: Église Saint-André de Gotein / Q12258698
# Greysia Polii

Greysia Polii (Jakarta, 1987ko abuztuaren 11) badmintonen lehiatzen den indonesiarra da. Hiru Udako Olinpiar Jokotan esku hartu zuen: Londres 2012an (Londres), Rio 2016an (Rio de Janeiro) eta Tokio 2020an (Tokio), non urrezko domina lortu zuen binakako proban Apriyani Rahayu lagun zuela.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Binakakoa, emakumezkoa |
| Munduko Badminton Txapelketa ||||
| Urtea | Lekua | Domina | Kategoria |
| 2015 | Jakarta Indonesia | 03 ! | Binakakoa, emakumezkoa |
| 2018 | Nanjing Txina | 03 ! | Binakakoa, emakumezkoa |
| 2019 | Basilea Suitza | 03 ! | Binakakoa, emakumezkoa |
| Asiako Badminton Jokoak ||||
| Urtea | Lekua | Domina | Kategoria |
| 2010 | Guangzhou Txina | 03 ! | Taldeka, emakumezkoa. |
| 2014 | Incheon Hego Korea | 01 ! | Binakakoa, emakumezkoa |
| 2018 | Jakarta Indonesia | 03 ! | Binakakoa, emakumezkoa |
| 2018 | Jakarta Indonesia | 03 ! | Taldeka, emakumezkoa. |
| Asiako Txapelketa ||||
| Urtea | Lekua | Domina | Kategoria |
| 2005 | Hyderabad India | 03 ! | Binakakoa, emakumezkoa |
| 2016 | Wuhan Txina | 03 ! | Binakakoa, emakumezkoa |
| 2018 | Alor Setar Malaysia | 03 ! | Taldeka, emakumezkoa. |

## Erreferentziak

* ↑ "Greysia Polii" olympedia.org. (Ingelesez)
* ↑ "Greysia Polii" BWFren datu-basea. (Ingelesez)

## Kanpo estekak

* Datuak: Q468506
* Multimedia: Greysia Polii / Q468506
# Greyfriars Bobby

Greyfriars Bobby (1855ko maiatzaren 4a, Edinburgh - 1872ko urtarrilaren 14a, Edinburgh) 1870eko hamarkadan, Eskoziako Edinburgh hiriburuan ospetsu bilakatutako Sky Terrier txakur bat izan zen. John Gray bere nagusiaren heriotzaren ondoren haren hilobian izan zen, hamalau urtez, leialtasuna erakutsiz. 1872ko urtarrilaren 14ean hil zen, eta horregatik oso famatu egin zen. Urte betera, Lady Burdett-Coutts andereak George IV Bridge zubia eta Candlemaker Row kalearen arteko elkargunean txakurraren omenezko estatua bat ipini zuen.
Bere gorpua Edinburgh hiriko Greyfriars Kirkyard hilerrian dago.
Bobbyren bizitzari buruzko hainbat liburu idatzi eta filma ere egin izan dira, tartean Eleanor Atkinson idazlearen Greyfriar's Bobby (1912) eleberria eta Greyfriars Bobby (1961) eta The Adventures of Greyfriars Bobby (2006) filmak.

## Kanpo estekak

* Datuak: Q1360835
* Multimedia: Greyfriars Bobby / Q1360835
# Greyfriars Kirkyard

Greyfriars Kirkyard, Eskoziako Edinburgh hiriburuan dagoen hilerri bat da. Edinburgheko Hiri Zaharran dago, Cowgate kalea eta George Heriot's School ikastetxearen alboan. Greyfriars Kirk elizaren inguruko lursaila barne hartzen du.
XVI. mendean ehorzketan burutzen hasi ziren, horietako asko Edinburgheko biztanle nabarmenak dira.
Hirian eta Eskozian aski ezaguna den Greyfriars Bobby txakurra ere hemen lurperatua dago.

## Kanpo estekak

* Webgune ofiziala (Ingelesez)
* Datuak: Q2876448
* Multimedia: Greyfriars Kirkyard / Q2876448
# Greyfriars Kirk

Greyfriars Kirk, Eskoziako Edinburgh hiriburuan dagoen eliza bat da, Eskoziako Elizaren tenplua da. Edinburgheko Hiri Zaharran dago, Greyfriars Kirkyard hilerriaren lursailaz inguratua. Iparraldean, Grassmarket merkatu-plaza du eta mendebaldean berriz George Heriot's School ikastetxea.
1602an eraikitzen hasi eta 1620ean amaitu zen. Eskoziako erreforma aurreko frantziskotarren (Fraide Grisak, ingelesez Grey Friars) kokaleku batean eraiki zen, hortik bere izena.

## Kanpo estekak

* Webgune ofiziala (Ingelesez)
* Datuak: Q2113456
* Multimedia: Greyfriars Kirk / Q2113456
# Greysteel

Greysteel edota Gresteel (irlanderaz: Glas-stiall) Ipar Irlandako udalerri bat da, Derry konderrian dagoena. 2001eko erroldaren arabera 1.229 biztanle zituen.

## Kanpo estekak

* Datuak: Q2401497
* Multimedia: Greysteel / Q2401497
# Greyhound (filma)

Greyhound 2020ko gerra-film estatubatuarra da, Aaron Schneiderrek zuzendu zuen eta Tom Hanks du protagonista eta gidoilari. C. C.S. Foresterren 1955eko The Good Shepherd eleberrian oinarritzen da filma. Aktore nagusien artean daude baita ere Stephen Graham, Rob Morgan eta Elisabeth Shue.
Greyhound, hasiera batean, Estatu Batuetan zine-aretoen bidez ikusteko programatu zen, 2020ko ekainaren 12an Sony Pictures Releasing-ek estreinatu behar zuen, baina Covid pandemiaren ondorioz, mugagabe atzeratu ondoren, banaketa-eskubideak Apple TV+-i saldu zitzaizkioren, eta streaming plataforma honen bidezko estreinaldia izan zuen filmak 2020ko uztailaren 10ean. Kritikarien kritika positiboak jaso zituen, ekintza-sekuentziengatik eta 90 minutuko exekuzio-denboraren erabilera eraginkorragatik gorespenak eginez. Efektu digital berezien erabilpen bikaina ere azpimarratzekoa.

## Argumentua

Atlantikoko batailan, II. Mundu Gerrako kontestuan, 37 ontzi aliatuk osatutako HX-25 konboia Liverpoolera iristeko irtengo da AEBetako kostatik. Ontzi militar batzuen eskoltarekin, konboi hauek Atlantikoa igarotzea Europarantz funtsezkoa bihurtu zen 1942 urtearen inguruan, filmaren kokapenean, eta ontziak hondoratzea izaten zen itsaspeko aleman nazien helburua. Gudu orokorrean, urpekontzi taldeen eta konboien arteko talka indibidualak latzak eta ugariak izan ziren, eta horietako baten berregipen fikziozkoa da filmak kontatzen duena.
Filmeko kontakizunean konboiko eskolta edo gerrauntzi nagusia Keeling DD 548 klaseko suntsitzailea da, eta "Greyhound" da irrati-deietan duen kode-izena, hortik filmaren izenburua. Armadako Ernest Krause komandanteak (Tom Hanksen pertsonaia) darama Keeling untzia, eta konboi osoaren ardura. Komandantearen esku egongo da urpekari alemanen hurbilpen eta erasoen aurrean konboia salbu gordetzeko ahalegina.

## Erreferentziak

* ↑ Wentling, Nikki. (December 3, 2018). «Tom Hanks thinks Hollywood isn't best suited to tell stories of Iraq, Afghanistan wars» Stars and Stripes.
# Greycliff (Montana)

Greycliff Ameriketako Estatu Batuetako erroldak esleitutako leku bat da. Sweet Grass konderrian kokatuta dago, Montana estatuan. 89 biztanle ditu, 1,311939 kilometro koadroko azaleran banatuta.

## Ikus, gainera

* Sweet Grass konderria

## Kanpo estekak

* Datuak: Q954931
* Multimedia: Greycliff, Montana / Q954931
# Greyhound (argipena)

Greyhound terminoak honako esanahiak izan ditzake:
* Greyhound xarlango ingeles txakur arrazaren izen ofiziala da nazioarteko nomenklaturan, baina ingeles arruntean hitzak xarlango edo galgo esan nahi du, txakur mota generikoa alegia.
* "Greyhound" (abestia), Swedish House Mafia musika elektronikoko taldearen 2012ko abestia.
* Greyhound (koktela), vodkan eta pomelo arrosaren zukuan oinarritutako koktela.
* Greyhound (filma), 2020ko Aaron Schneiderrek zuzendutako eta Tom Hanks aktoreak antzeztutako gerrako filma.
* Greyhound Lines, Estatu Batuetako autobus linea.
* Greyhoundz, Filipinetako rock taldea.
# Greycrook

Greycrook, Eskoziako herri bat da, Scottish Borders eremu administratiboan.

## Kanpo estekak

* Datuak: Q5608339
# Grant udalerria, Newton konderria (Indiana)

Grant udalerria Ameriketako Estatu Batuetako Indiana estatuko udalerri bat da, Newton konderrian. Azken zentsuaren arabera 1.100 biztanle zituen, 35.52 milia karratu (92.0 km$^2$) eremuan.

## Ekonomia

2020ko zentsuaren arabera, Grant udalerriak 517 etxebizitza zeuden. Per capita diru-sarrerak 22.906 estatubatuar dolar ziren.

## Kanpo estekak

* Datuak: Q5596546